Κυβέρνηση του Σμιγκάλ

Η Κυβέρνηση του Σμιγκάλ είναι η τρέχουσα κυβέρνηση της Ουκρανίας, που σχηματίστηκε στις 4 Μαρτίου 2020 με Πρωθυπουργό τον Ντενίς Σμιγκάλ.

Ιστορία: σχηματισμός 
Η κυβέρνηση του Σμιγκάλ διαδέχθηκε την Κυβέρνηση του 35χρονου Χόντσαρουκ, ο οποίος ήταν ο νεαρότερος πρωθυπουργός της χώρας όταν ανέλαβε τα καθήκοντα του, στις 29 Αυγούστου του 2019. Στις 4 Μαρτίου, το Ουκρανικό Κοινοβούλιο αποδέχτηκε την παραίτηση που υπέβαλλε ο Πρωθυπουργός Χόντσαρουκ με 353 ψήφους υπέρ. Πριν την ψηφοφορία, ο Πρόεδρος Ζελένσκι παρουσίασε την υποψηφιότητα του Σμιγκάλ για την θέση του πρωθυπουργού, ο οποίος τότε ήταν Αναπληρωτής Πρωθυπουργός και Υπουργός Περιφερειακής Ανάπτυξης. Στην ομιλία του, ο Ζελένσκι επιδοκίμασε την κυβέρνηση του Χόντσαρουκ για ορισμένες από τις επιτυχίες της: την μείωση του πληθωρισμού, την καταπολέμηση της παραοικονομίας, την ιδιωτικοποίηση ορισμένων κρατικών επιχειρήσεων και την δανειοδότηση μικρομεσαίων επιχειρήσεων. Ο κυβερνητικός ανασχηματισμός απασχόλησε αρκετά τον Τύπο, αλλά ο Πρόεδρος διαβεβαίωσε ότι η νέα κυβέρνηση θα είναι καλύτερη. Η Κυβέρνηση του Σμιγκάλ εγκρίθηκε με 291 ψήφους υπέρ και 59 ψήφους κατά. Υποστηρίχθηκε από το κυβερνών κόμμα Υπηρέτης του Λαού, και τις κοινοβουλευτικές ομάδες που σχημάτισαν οι ανεξάρτητοι: "Για το Μέλλον" και "Εμπιστοσύνη". Δεν υποστηρίχθηκε από τα υπόλοιπα κόμματα: Πλατφόρμα Αντιπολίτευσης – Για τη Ζωή, Ευρωπαϊκή Αλληλεγγύη, Φωνή και Π.Ε. «Πατρίδα».

Έναρξη θητείας: 4 Μαρτίου 2020 
Όταν διορίζονταν τα μέλη της κυβέρνησης του Σμιγκάλ οι πέντε θέσεις υπουργών έμειναν κενές: του Υπουργού Οικονομίας, του Υπουργού Γεωργίας, του Υπουργού Ενέργειας, του Υπουργού Πολιτισμού και του Υπουργού Εκπαίδευσης. Οι τέσσερις Υπουργοί έμειναν στις θέσεις που είχαν στην προηγούμενη κυβέρνηση, του Χόντσαρουκ: ο Υπουργός Ψηφιακού Μετασχηματισμού Μιχαήλο Φεντόροφ, ο Υπουργός Δικαιοσύνης Ντενίς Μαλιούσκα, ο Υπουργός Υποδομών Βλάντισλαβ Κρίκλι και ο Υπουργός Εσωτερικών Αρσέν Αβάκοφ. Οι δύο υπουργοί άλλαξαν θέσεις: ο Βαντίμ Πριστάικο έφυγε από το Υπουργείο Εξωτερικών και έγινε Αναπληρωτής του Πρωθυπουργού για την Ευρωπαϊκή ολοκλήρωση, και ο Νμίτρο Κουλέμπα έκανε το αντίθετο και από αναπληρωτής του Πρωθυπουργού έγινε Υπουργός Εξωτερικών. Ο Υπουργός Άμυνας Αντρέι Τάραν και ο Υπουργός Εξωτερικών Ντμίτρο Κουλέμπα ήταν οι δύο που προτάθηκαν από τον Προέδρο Ζελένσκι και εγκρίθηκαν.

Υπουργικό συμβούλιο 
Η κυβέρνηση αποτελείται από 23 μέλη. Τέσσερα από τα μέλη είναι αναπληρωτές του Πρωθυπουργού, ένα μέλος είναι ο Γραμματέας και ο αριθμός των Υπουργών είναι 20.

Κομματική σύσταση

Μέλη του υπουργικού συμβουλίου

Κατάσταση στο Κοινοβούλιο 
Μετά τις βουλευτικές εκλογές του 2019 σχηματίστηκε μία κυβέρνηση πλειοψηφίας. Το Ουκρανικό Κοινοβούλιο έχει 450 έδρες, και για την πλειοψηφία χρειάστηκαν 226 έδρες. Το Υπηρέτης του Λαού είναι το κυβερνών κόμμα. Έχει υποστήριξη από τα κόμματα Για το Μέλλον και Εμπιστοσύνη, ενώ όλα τα υπόλοιπα κόμματα είναι στην αντιπολίτευση και 27 έδρες έμειναν κενές (επειδή βρίσκονται σε κατεχόμενα εδάφη).

Ιστορία: εξελίξεις 

 Ο Υπουργός Υγείας Ίλια Γέμετς και ο Υπουργός Οικονομίας Ίχορ Ουμάνσκι, που ανέλαβαν καθήκοντα στις 4 Μαρτίου 2020, απολύθηκαν στις 30 Μαρτίου από το Βερχόβνα Ράντα με 271 ψήφους και 249 ψήφους υπέρ της απόλυσης, αντίστοιχα. Αντικαταστάθηκαν από τους Μαξίμ Στεπάνοφ και Σεργκέι Μαρτσένκο.
 Όταν σχηματίστηκε η κυβέρνηση το Υπουργείο Προστασίας του περιβάλλοντος ήταν μαζί με το Υπουργείο Ενέργειας. Στις 19 Ιουνίου ο Ρομάν Αμπραμόβσκι διορίστηκε Υπουργός στο νεοσύστατο Υπουργείο Προστασίας του Περιβάλλοντος και Διαχείρισης Φυσικών Πόρων.
 Στις 16 Ιουλίου 2020 ο Όλεγ Ουρούσκι διορίστηκε Αναπληρωτής του Πρωθυπουργού και επικεφαλής στο νεοσύστατο Υπουργείο Βιομηχανικής Ανάπτυξης.
 Προβλέπεται ότι το Υπουργείο Γεωργίας θα χωριστεί από το Υπουργείο Οικονομικής Ανάπτυξης και Εμπορίου.

Πρώην μέλη του Υπουργικού Συμβουλίου

Δείτε επίσης 

 Βερχόβνα Ράντα

Παραπομπές 

Ουκρανικές κυβερνήσεις